Ir-Regolament tal-kunsill (KEE) 2454/78
tad-19 ta' Settembru 1978
rigward il-konklużjoni tal-Ftehim fil-forma ta' bdil ta' ittri li jemendaw il-Ftehim bejn il-Komunità Ekomomika Ewropea u r-Renju tan-Norveġja għall-iskop ta' l-aġġustament ta' ċerti speċifikazzjonijiet tat-tariffa
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tieghu,
Wara li kkunsidra r-rakkomandazzjoni mill-Kummissjoni,
Billi bħala konsegwenza ta' l-emendi li jirriżultaw mir-rakkomandazzjoni tal-Kunsill ta' Kooperazzjoni Doganali tat-18 ta' Ġunju 1976 u ta' ċerti tibdiliet awtonomi għat-Tariffa Doganali Komuni u t-Tariffa Doganali Norveġiża għandhom ikunu aġġustati ċerti speċifikazzjonijiet tat-tariffa fil-ftehim bejn il-Komunità Ekonomika Ewropea u r-Renju Norveġiż [1];
Billi, barra minn hekk, jeħtieġ li jkun emendat il-Ftehim msemmi hawn fuq biex tkun stabbilita proċedura simplifikata għall-aġġustament ta' l-ispeċifikazzjonijiet tat-tariffa fil-każ ta' aktar emendi għat-tariffi tal-Partijiet Kontraenti,
ADOTTA DAN IR-REGOLAMENT:
Artikolu 1
Dan il-Ftehim fil-forma ta' bdil ta' ittri li jemenda l-Ftehim bejn il-Komunità Ekonomika Ewropea u r-Renju tan-Norveġja huwa b'dan approvat f'isem il-Komunità.
It-test ta' dan il-Ftehim huwa mehmuż ma’ dan ir-Regolament.
Artikolu 2
Il-President tal-Kunsill huwa hawnhekk awtorizzat li jaħtar il-persuna bil-poter li tiffirma l-Ftehim sabiex torbot lill-Komunità.
Artikolu 3
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jgħodd b'effett mill-1 ta' Jannar 1978.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul f'Brussel, fid-19 ta' Settembru 1978.